آمریکا بیرلشمیش دؤولتلری استخباراتینین، القاعده‌نین اسکی لیدئری اوسامه بن لادنین اوغلو حمزه بن لادنین اؤلدوگو یولوندا بیر معلوماتا صاحب اولدوغو ادعا ائدیلدی.
آمریکا ان‌بی‌سی کانالینا دانیشان و آدینین آچیقلانماسینی ایسته‌مه‌یه‌ن اوچ یئتکی‌لی، حمزه بن لادنین اؤلدوگونه ایناندیقلارینی آچیقلادی.
یئتکیلیلر، حمزه بن لادن‌ین هارادا، نه شکیل‌ده اؤلدوگونه و آمریکا بیرلشمیش دؤولتلرینین بوندا دخلینین اولوب اولمادیغینا دایر آیرینتیلارا ایسه گیرمه‌یه‌جکلرینی ایفاده ائتدی.
آمریکا سی‌ان‌ان کانالینا دانیشان و آدینین آچیقلانماسینی ایسته‌مه‌یه‌ن بیر باشقا یوکسک سویه‌لی یئتکی‌لی ده، حمزه بن لادنین اؤلومون‌ده آمریکا بیرلشمیش دؤولتلرینین الینین اولدوغونو، آنجاق آیرینتییا گیرمه‌یه‌جگینی بیلدیردی.
آغ ائو، آنادولو آژانسینین قونویلا باغلی سوروسونو یانیدلامازکن، آمریکا بیرلشمیش دؤولتلری پرزیدنتی دونالد ترامپ، مطبوعات نماینده‌لرینین بو یؤنده‌کی سوالینا، "یوروم یوخ" جاوابینی وئردی.
آمریکا بیرلشمیش دؤولتلری خاریجی ایشلر باخانلیغی، مارس آیین‌دا حمزه بن لادنین باشینا ۱ میلیون دلار اؤدول قویموشدو.
باخانلیق، "القاعده هؤرگوتو ایچین‌ده یوکسه‌له‌ن لیدئر" اولاراق دگرلندیردیگی حمزه بن لادنی ۲۰۱۵.جی ایلده‌ن بو یانا هؤرگوت میلیتانلارینی آمریکا بیرلشمیش دؤولتلری مرکزلزینه سالدیرمایا تشویق ائد‌ن ویدئولار چکمکله و ۲۰۱۱ده اؤلدوروله‌ن آتاسی اوسامه بن لادنین اینتیقامینی آلماغا چالیشماقلا سوچلامیشدی.
حمزه بن لادن ۲۰۱۷.جی ایلده‌ن بو یانا "اؤزل اولاراق معین ائدیلمیش کۆره‌سل تروریست" ایستاتوسوندا ایدی.
